Gretchen Espina

Si Gretchen Stephanie Mendiola Espina ay Pilipinang mang-aawit na itinanghal na kauna-unahang Pinoy Idol, ang prankisa ng seryeng Idol ng GMA Network.  Hindi palagiang mababa ang mga boto niya at mapunta sa "The Bottom Group" ("Pangkat na mababa"). Bagaman pinupurihan siya bilang ang kauna-unahang Pinoy Idol, sa teknikal na usapin, siya ang pangalawang nanalo sa prankisa ng Idol sa Pilipinas, pagkatapos ni Mau Marcelo ng Philippine Idol noong 2006.

Talambuhay

Nagmula si Espina sa mga pamilyang mahilig sa musika, kasama ang kanyang ama, si Rogelio J. Espina na gobernador ng Biliran, na sinasabing "mahusay sa pagtugtog ng piyano at magaling umawit," Isang doktor ng mga bata ang kanyang ina na si Cecil; habang dating punong bayan ng Naval, Biliran ang kanyang lolong si Gerry.  Ipinanganak si Espina sa Lungsod Quezon, Kalakhang Maynila, kung saan nag-aral siya sa School of the Holy Spirit bago lumipat sa Naval Central School at nagtapos ng elementarya na may parangal.  Pumasok siya bilang mag-aaral ng Mataas na Paaralan ng Cathedral School of La Naval, kung saan salutatorian siya.

Nag-aral si Espina ng kolehiyo sa Unibersidad ng Pilipinas sa kampus ng Diliman sa Lungsod Quezon, na may pangunahing aralin sa mga wikang Europeo.  Kasapi si Espina sa The University of the Philippines Singing Ambassadors at kinatawan ang UP sa isang patimpalak sa pag-awit ng iba't ibang kolehiyo sa Shantou University, Guangdong, China, kung saan nanalo siya.

Philippine Idol
Nasa top 40 siya ng Philippine Idol, ngunit hindi na siya nakapasok sa Top 24.

Pinoy Idol

Nagpunta si Espina sa SM Mall of Asia upang mapasali sa Pinoy Idol.<ref name=Profile>{{cite web| publisher=iGMA.tv| title=Gretchen Espina profile on Pinoy Idol'| url=http://www.igma.tv/pinoyidol/contestants/gretchen-espina}}</ref>  Ginawa niya ito sa kabila ng hindi pagpayag ng mga magulang niya dahil nais nilang makatapos siya ng kolehiyo.  Nalaman sa Biliran sa pamamagitan ng SMS ang Balita tungkol sa pagkasama ni Espina bilang isa sa mga aspirante ng patimpalak.   Nang makapasok na sa nangungunang 12, hindi palagiang mababa ang mga boto niya at mapunta sa "The Bottom Group" ("Pangkat na mababa"). Sinasabing kompetisiyon ng tatlong pangunahing pulo ng Pilipinas ang huling kabanata ng Pinoy Idol, na kinakatawan ni Espina ang Visayas habang kinakatawan naman ng pangalawa at pangatlong nanalo ang Luzon, si Jayaan Bautista ng Pampanga, at Mindanao, si Ram Chaves ng Lungsod ng Cagayan de Oro.  Pagkatapos niyang manalo, hinayag niya na ibibigay niya ang P 100,000 sa dalawang sumunod na nanalo bilang bahagi ng kanilang kasunduan.  Nakatakdang i-rekord ang unang niyang awitin sa ilalim ng SONY-BMG Philippines: ang "To You" na inawit niya sa huling kabanata ng Pinoy Idol.

Kritisismo

Bilang kasapi ng isang pamilyang nasa politika, pinuna ang kanyang pagkapanalo na nangyari dahil nasa kapangyarihan ang kanyang pamilya at sinasabing katibayan ang mas malakas na masasayang sigaw kay Jayann Bautista nang sabihin ang nanalo sa Pinoy Idol.  Napabilang din si Espina sa lokal na bersyon ng "Vote for the Worst" ("Boto para sa Pinakamalala"), na kampanya sa pinakamalalang kalahok ng Pinoy Idol''.  Sa isang panayam pagkatapos ng Huling Kabanata, sinabi niya na nanggaling sa Silangang Visayas ang karamihan ng kanyang boto, at dinagdag pa na hindi siya tatagal sa kompetisiyon kung hindi humanga sa kanyang pagkaganap ang mga manonood.

Mga sanggunian

Kategorya:Mga mang-aawit mula sa Pilipinas
Kategorya:Ipinanganak noong 1988